rejauldu/bengali-wikipedia huggingface dataset:
local p = {}  -- Credit to http://stackoverflow.com/a/1283608/2644759 -- cc-by-sa 3.0 local function tableMerge(t1, t2, overwrite) 	for k,v in pairs(t2) do 		if type(v) == "table" and type(t1[k]) == "table" then 			-- since type(t1[k]) == type(v) == "table", so t1[k] and v is true 			tableMerge(t1[k], v, overwrite) -- t2[k] == v 		else 			if overwrite or t1[k] == nil then t1[k] = v end 		end 	end 	return t1 end  function p.loadI18n(name, i18n_arg) 	local exist, res = pcall(require, name) 	if exist and next(res) ~= nil then 		if i18n_arg then 			tableMerge(i18n_arg, res.i18n, true) 		elseif type(i18n) == "table" then 			-- merge to global i18n 			tableMerge(i18n, res.i18n, true) 		end 	end end  function p.loadI18nFrame(frame, i18n_arg) 	p.loadI18n(frame:getTitle().."/i18n", i18n_arg) end  return p
দেওড়া উত্তর বাংলাদেশের কুমিল্লা জেলার অন্তর্গত বরুড়া উপজেলার একটি বিলুপ্ত ইউনিয়ন।   ইতিহাস  দেওড়া উত্তর ইউনিয়ন ছিল বরুড়া উপজেলার আওতাধীন ৭নং ইউনিয়ন পরিষদ। দেওড়া উত্তর ইউনিয়নের সম্পূর্ণ অংশ নিয়ে বরুড়া পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।   আরও দেখুন   বরুড়া পৌরসভা  বরুড়া উপজেলা   তথ্যসূত্র    বহিঃসংযোগ   বিষয়শ্রেণী:বরুড়া উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
বিদ্বথ কাভেরাপ্পা একজন ভারতীয় ক্রিকেটার. তিনি ঘরোয়া ক্রিকেটে কর্ণাটক ও আইপিএলে পাঞ্জাব কিংসের হয়ে মূলত পেস বোলারের ভূমিকায় খেলেন।   খেলোয়াড়ি জীবন  কর্ণাটকের হয়ে ৩ মার্চ ২০২২-এ পুদুচেরির বিপক্ষে তার প্রথম-শ্রেণীতে অভিষেক হয়। মহারাষ্ট্রের বিপক্ষে ১১ অক্টোবর ২০২২-এ তার টি২০ অভিষেক ঘটেছিল। ১২ নভেম্বর ২০২২-এ মেঘালয়ের বিপক্ষে তার লিস্ট এ অভিষেক ঘটেছিল।  ফেব্রুয়ারি ২০২৩-এ, পাঞ্জাব কিংস ২০২৩ আইপিএল নিলামে ২০ লাখ টাকা দিয়ে কেনে। তথ্যসূত্র  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাব কিংসের ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:ভারতীয় ক্রিকেটার
সামিল উদ্দিন আহমেদ শিমুল একজন বাংলাদেশি রাজনীতিবিদ ও সাবেক সংসদ সদস্য। তিনি চাঁপাইনবাবগঞ্জ-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। প্রারম্ভিক জীবন শিমুল চাঁপাইনবাবগঞ্জ জেলার মনাকষার ইউনিয়নের চৌধুরীপাড়া গ্রামে জন্মগ্রহণ করেন। তার পিতার নাম মইন উদ্দিন আহমেদ যিনি সাবেক সংসদ সদস্য ও মাতার নাম রোকেয়া আহমেদ। শিক্ষাজীবনে তিনি রাজশাহী মেডিকেল কলেজ থেকে এমবিবিএস ডিগ্রি অর্জন করেন।  কর্মজীবন শিমুল শিক্ষাজীবন শেষ করে চিকিৎসা পেশায় যুক্ত হন। বর্তমানে তিনি রাজশাহী মেডিকেল কলেজ (রামেক) হাসপাতালের অর্থোপেডিক বিভাগের চিকিৎসক ও তার নিজ মালিকানায় ডলফিন ক্লিনিক নামে একটি হাসপাতাল রয়েছে।  রাজনৈতিক জীবন সামিল উদ্দিন আহমেদ শিমুল ছাত্রজীবনে রাজনীতির সাথে যুক্ত হন। তিনি ছাত্রলীগের রাজশাহী মেডিকেল কলেজ শাখার সহ-সভাপতি ছিলেন। পরবর্তীতে বাংলাদেশ মেডিকেল অ্যাসোসিয়েশনের (বিএমএ) রাজশাহী জেলা শাখার যুগ্ম সাধারণ সম্পাদক নির্বাচিত হন। ২০০৯ সালে তিনি প্রথমবারের মতো আওয়ামী লীগের মনোনীত চেয়ারম্যান প্রার্থী হিসেবে শিবগঞ্জ উপজেলার চেয়ারম্যান পদে প্রতিদ্বন্দ্বীতা করেন। যদিও তিনি জামায়াতের প্রার্থী কেরামত আলীর কাছে পরাজিত হন।  ২০১৮ সালে একাদশ জাতীয় সংসদ নির্বাচনে ও ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি চাঁপাইনবাবগঞ্জ-১ আসন থেকে সংসদ সদস্য নির্বাচিত হন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  সমালোচনা ২০১৪ সালের ২৯ জানুয়ারি শিমুলের মালিকানাধীন ডলফিন ক্লিনিকে চিকিৎসাধীন অবস্থায় একজন রোগী মৃত্যুবরণ করার পর তার বিরুদ্ধে চিকিৎসা অবহেলার অভিযোগে মামলা হলে ২৭ মার্চ তাকে কারাগারে প্রেরণ করা হয়। পরবর্তীতে আওয়ামী লীগ সমর্থিত স্বাধীনতা চিকিৎসক পরিষদের (স্বাচিপ) আন্দোলনের মুখে তাকে জামিন দেওয়া হয়।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:১৯৬৯-এ জন্ম
নম্রতা শিরোদকর (; জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল কাচ্চে ধাগে (১৯৯৯), এড়ুপুন্না থাড়াকান (১৯৯৯), বাস্তভ - দি রিয়েলিটি (১৯৯৯), পুকার (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরস্কারের জন্য মনোনীত হয়েছিলেন, আস্তিতভা (২০০০), দিল ভিল পিয়ার ভিয়ার (২০০২), এলওসি কার্গিল (২০০৩) এবং ত্রিভাষিক ব্রাইড এন্ড প্রেজুডিস (২০০৪), যা  যুক্তরাজ্যে ভালো আয় করেছিলো। নম্রতা তেলুগু চলচ্চিত্র অভিনেতা মহেশ বাবুকে ২০০৫ সালের ১০ ফেব্রুয়ারি বিয়ে করেন, তাদের এক মেয়ে আর এক ছেলে। পূর্ব জীবন নম্রতার বড় বোন হচ্ছে অভিনেত্রী শিল্পা শিরোদকর। নম্রতা মারাঠি অভিনেত্রী মীনাক্ষী শিরোদকর (১৯১৬-১৯৯৭) এর নাতিনী। মডেলিং কর্ম নম্রতা মডেল হিসেবে কাজ করতেন এবং ১৯৯৩ সালে 'মিস ইন্ডিয়া' খেতাবপ্রাপ্ত হন। তিনি 'মিস ইউনিভার্স' প্রতিযোগিতায় ভারতের প্রতিনিধিত্ব করেছিলেন এবং পঞ্চম অবস্থানে এসেছিলেন। একই বছর তিনি 'মিস এশিয়া প্যাসিফিক' প্রতিযোগিতাতেও অংশ নেন এবং প্রথম রানার আপ হন।  অভিনয় কর্মজীবন অক্ষয় কুমার এবং সুনীল শেট্টির সঙ্গে তিনি পুরাব কি ল্যায়লা পাশ্চিম কি ছ্যায়লা নামের একটি চলচ্চিত্রে অভিনয় করেন কিন্তু এটাকে মুক্তি দেওয়া হয়নি, এরপর তিনি জাব পিয়ার কিসিসে হোতা হে (১৯৯৮ সালে মুক্তিপ্রাপ্ত) তে সালমানের খানের বিপরীতে কাজ করেন তবে তাকে এই চলচ্চিত্র ছোটো ভূমিকায় নেওয়া হয়েছিলে সালমানের মৃত স্ত্রী হিসেবে। এরপর তিনি সঞ্জয় দত্তের সঙ্গে বাস্তভ - দি রিয়েলিটি চলচ্চিত্রে কাজ করার সুযোগ পান; তিনি এই চলচ্চিত্রে অভিনয়ের জন্য পরিচিতি পেয়ে যান।  তথ্যসূত্র  বহিঃসংযোগ    বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের নারী মডেল‎ বিষয়শ্রেণী:১৯৭২-এ জন্ম বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র প্রযোজক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:মিঠিবাই কলেজের প্রাক্তন শিক্ষার্থী
অ্যাকসেস হলিউড (ইংরেজি: Access Hollywood) হচ্ছে একটি সাপ্তাহিক মার্কিন টেলিভিশন সংবাদ অণুষ্ঠান, যা বিনোদন শিল্পের বিভিন্ন ঘটনা ও সেলিব্রেটিদের নিয়ে আলোচনা ও খবরাদি প্রকাশ করা হয়। প্রাপ্তন এন্টারটেইনমেন্ট টুনাইট অণুষ্ঠানের নির্বাহী প্রযোজক জিম ভ্যান মেসেল এটির প্রতিষ্ঠিতা, এবং বর্তমানে এটি পরিচালনা করছেন রবার্ট সিলভেরস্টেইন। অ্যাকসেস হলিউড প্রাথমিকভাবে সঙ্গীত, টেলিভিশন, এবং চলচ্চিত্র শিল্পের ওপর গুরুত্ব দিয়ে অণুষ্ঠান সাজায়।  ৯ সেপ্টেম্বর, ১৯৯৬-এর কার্যক্রম শুরু হয়, এবং যুক্তরাষ্ট্রের জাতীয় সিন্ডিকেটের আওতায় তা শুরু হয়। ২০০৩ সালে এই অণুষ্ঠানের যুক্তরাজ্য সংস্করণ শুরু হয়, এবং আইরিশ সংস্করণ শুরু হয় ২০০৬ সালে। এই তিনটি একত্রে ৩ই বা 3e নামে পরিচিত। কানাডাতে সিটিভি ১ সেপ্টেম্বর, ২০০৮ থেকে এই অণুষ্ঠানটি প্রচার করে আসছে।  প্রোগ্রামটি ১১ ডিসেম্বর, ২০১৭ এ নাম পরিবর্তন করে কেবলমাত্র অ্যাকসেস নাম ধারণ করে।    তথ্যসূত্র    বহিঃসংযোগ   অ্যাকসেস হলিউড দাপ্তরিক ওয়েবসাইট      রিয়াল অ্যাকসেস — টিভি ডট কম  জাম্প দ্য শার্ক — অ্যাকসেস হলিউড  বিষয়শ্রেণী:টেলিভিশন অণুষ্ঠান বিষয়শ্রেণী:ইংরেজি ভাষার টেলিভিশন অনুষ্ঠান
সাবিহা শেখ (জন্ম: ৩ নভেম্বর ১৯৮৯), যিনি রানী চ্যাটার্জি নামে অধিক পরিচিত, একজন ভারতীয় চলচ্চিত্র অভিনেত্রী, তিনি মূলত ভোজপুরি চলচ্চিত্রে অভিনয় করেন। তিনি শ্বাশুড়া বাড়া পায়সাওয়ালা, সীতা, দেবরা বাড়া সাতাভেলা এবং রানী নং ৭৮৬-এর মতো চলচ্চিত্রে তার অভিনয়ের জন্য পরিচিত। তিনি ২০২০ সালের ওয়েব ধারাবাহিক মাস্তরাম-এও অভিনয় করেছেন।   চলচ্চিত্রের তালিকা   বছর চলচ্চিত্র ভাষা ২০০৪ শ্বাশুড়া বাড়া পায়সাওয়ালা ভোজপুরি ২০০৫ বন্ধন টুতে না ভোজপুরি ২০০৬ দামাদ জি ভোজপুরি ২০০৭ সীতা ভোজপুরি ২০০৯ তোহার নাইখে কাভনো জোড় তু বেজোদ বদু হো ভোজপুরি ২০১০ দেবরা বাড়া সাতাভেলা ভোজপুরি ২০১১ দিলজ্বালে ভোজপুরি ছাইলা বাবু ভোজপুরি ফুল বানাল অঙ্গার ভোজপুরি ২০১২ গঙ্গা যমুনা সরস্বতী ভোজপুরি ধড়কেলা তোহরে নাম করেজওয়া ভোজপুরি ২০১৩ নাগিন ভোজপুরি রানী নং ৭৮৬ ভোজপুরি ২০১৪ ইন্সপেক্টর চাঁদনী ভোজপুরি বিটিয়া সাদা সুহাগান রাহ ভোজপুরি রানী চালি শ্বাশুরাল ভোজপুরি রাউডি রানী ভোজপুরি শেরনি ভোজপুরি প্রেম দিওয়ানি ভোজপুরি চাঁদনী ভোজপুরি এক লায়লা তিন চাইলা ভোজপুরি দারিয়া দিল ভোজপুরি ভাগজোগানি ভোজপুরি ২০১৫ দিল দিওয়ান মানে না ভোজপুরি ছোটকি দুলহিন ভোজপুরি দিল অউর দিওয়ার ভোজপুরি মাই কে কার্জ ভোজপুরি দুলারা ভোজপুরি জানাম ভোজপুরি পায়েল ভোজপুরি দুর্গা ভোজপুরি রানী বানাল জ্বালা ভোজপুরি ২০১৬ কার্জ ভোজপুরি শিব রক্ষক ভোজপুরি ওয়াকালাত ভোজপুরি ঘরওয়ালি বাহারওয়ালি ভোজপুরি ম্যায় রানী হিম্মত ওয়ালী ভোজপুরি জোড়ি নং ১ ভোজপুরি পরশাসন ভোজপুরি রিয়েল ইন্ডিয়ান মাদার ভোজপুরি দেবরা ইশাকবাজ ভোজপুরি লাভ অউর রজনীতি ২ ভোজপুরি ২০১৭ রংবাজ ভোজপুরি ইচ্ছাধারী ভোজপুরি অপ্রকাশিত সখি কে বিয়াহ ভোজপুরি ২০২০ মাস্তরাম এমএক্স প্লেয়ার ওয়েব ধারাবাহিক ছোটকি ঠাকুরাইন ভোজপুরি   টেলিভিশন   বছর অনুষ্ঠান ভূমিকা চ্যানেল মন্তব্য সূত্র ২০১৩ কমেডি নাইটস উইথ কপিল  কালার্স টিভি ২০২০ খতরোঁ  কে খিলাড়ি ১০ প্রতিযোগী কালার টিভি দশম স্থান ২০২২ সিন্দুর কি কিমাত বিশেষ উপস্থিতি দঙ্গল টিভি আইটেম ডান্সার ২০২২ দ্য কপিল শর্মা শো  সনি অতিথি হিসাবে ২০২২ কোর্টরুম  দঙ্গল টিভি    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভোজপুরি চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী
থাম্ব|পাহাড়ের মধ্য দিয়ে পালিয়ে আসা আসিরীয় নারীগণ, ১৯১৫ সাল।  আসিরীয় গণহত্যা দক্ষিণ-পূর্ব আনাতোলিয়া ও পারস্যের আজারবাইজান প্রদেশে আসিরীয়/সিরিয়াক খ্রিস্টানদের গণহত্যা ও নির্বাসনের ঘটনা ছিল, যা প্রথম বিশ্বযুদ্ধের সময় অটোমান সৈন্য, অনিয়মিত ও কিছু কুর্দি উপজাতি দ্বারা সংঘটিত হয়েছিল।  আসিরীয়রা পারস্পরিক বিরোধী গির্জায় বিভক্ত ছিল, যার মধ্যে সিরিয়াক অর্থোডক্স চার্চ, চার্চ অব দ্য ইস্ট ও ক্যাল্ডিয়ান ক্যাথলিক চার্চ অন্তর্ভুক্ত ছিল। প্রথম বিশ্বযুদ্ধের আগে, তারা অটোমান সাম্রাজ্যের পার্বত্য ও প্রত্যন্ত অঞ্চলে বসতি স্থাপন করেছিল, যার মধ্যে কিছু কার্যকরভাবে রাষ্ট্রহীন ছিল এবং কুর্দি উপজাতি ও তাদের আসিরীয় মিত্রদের মধ্যে আন্তঃ-উপজাতি যুদ্ধ দ্বারা চিহ্নিত হয়েছিল। ঊনবিংশ শতাব্দীতে সাম্রাজ্যের কেন্দ্রীকরণ প্রচেষ্টা আসিরীয়দের জন্য সহিংসতা ও অনিশ্চয়তার দিকে পরিচালিত করে।  অটোমান কর্তৃক আজারবাইজান দখলের সময় ১৯১৫ সালের জানুয়ারি থেকে মে মাস পর্যন্ত আসিরীয় বেসামরিক লোকদের গণহত্যা শুরু হয়েছিল, এই সময়ে অটোমান সৈন্যরা ও পাশাপাশি অটোমান-পন্থী কুর্দিদের দ্বারা অনিয়মিত গণহত্যা চালানো হয়েছিল। বিটলিস ভিলায়েতে, পারস্য থেকে ফিরে আসা অটোমান সৈন্যরা স্থানীয় কুর্দি উপজাতিদের সাথে মিলিত হয়ে আসিরীয় সহ স্থানীয় খ্রিস্টান জনগণকে হত্যা করে। ১৯১৫ সালের মাঝামাঝি, অটোমান বাহিনী ও কুর্দিরা যৌথভাবে হাক্কারির আসিরীয় উপজাতিদের উপর আক্রমণ করেছিল, তাদের সেপ্টেম্বর মাসের মধ্যে তাড়িয়ে দেওয়া হয়েছিল। দিয়ারবেকির ভিলায়েতে, গভর্নর মেহমেদ রেশিদ সিরিয়াক খ্রিস্টান সহ প্রদেশের (ভিলায়েত) সমস্ত খ্রিস্টান ধর্মাবলম্বী সম্প্রদায়কে অন্তর্ভুক্ত করে একটি গণহত্যা শুরু করেছিলেন। বর্তমান ইরাক ও সিরিয়ার দক্ষিণে বসবাসকারী উসমানীয় সাম্রাজ্যে বসবাসরত আসিরীয়রা গণহত্যার শিকার হয়নি।  আসিরীয় গণহত্যা একই সাথে ঘটেছিল এবং আর্মেনীয় গণহত্যার সঙ্গে ঘনিষ্ঠভাবে সম্পর্কিত, যদিও আসিরীয় গণহত্যাকে কম পদ্ধতিগত বলে মনে করা হয়। অটোমান সরকারের বিরোধিতায় স্থানীয় অভিনেতাদের একটি বড় ভূমিকা ছিল, কিন্তু পরবর্তীরাও সরাসরি কিছু আসিরীয়দের উপর আক্রমণের নির্দেশ দিয়েছিল। হত্যার উদ্দেশ্যের মধ্যে অটোমান সাম্রাজ্যের প্রতি কিছু আসিরীয় সম্প্রদায়ের আনুগত্যের অনুভূত অভাব ও তাদের জমি উপযুক্ত করার ইচ্ছা অন্তর্ভুক্ত ছিল। ১৯১৯ সালের প্যারিস শান্তি সম্মেলনে, আসিরীয়-কালদীয় প্রতিনিধি দল জানায় যে গণহত্যার ক্ষয়ক্ষতি ছিল ২,২৫,০০০ জনের মৃত্যু, যা যুদ্ধপূর্ব জনসংখ্যার প্রায় অর্ধেক; এই পরিসংখ্যান সঠিক কিনা তা অজানা। আর্মেনীয় গণহত্যার তুলনায় আসিরীয় গণহত্যা তুলনামূলকভাবে কম ভালোভাবে অধ্যয়ন করা হয়েছে। আসিরীয় গণহত্যাকে আনুষ্ঠানিকভাবে গণহত্যা হিসেবে স্বীকৃতি দেওয়ার প্রচেষ্টা ১৯৯০-এর দশকে শুরু হয়েছিল এবং আসিরীয় প্রবাসীরা এর নেতৃত্ব দিয়েছিল। বেশ কয়েকটি দেশ স্বীকার করেছে, যে অটোমান সাম্রাজ্যের আসিরীয়রা গণহত্যার শিকার হয়েছিল, যা তুরস্ক প্রত্যাখ্যান করেছে।   তথ্যসূত্র    সূত্র   বই        বিষয়শ্রেণী:অ্যাসিরীয় গণহত্যা বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:উসমানীয় সাম্রাজ্য কর্তৃক প্রথম বিশ্বযুদ্ধের অপরাধ বিষয়শ্রেণী:খ্রিস্টানদের গণহত্যা বিষয়শ্রেণী:অ্যাসিরীয়দের নিপীড়ন বিষয়শ্রেণী:উসমানীয় সাম্রাজ্যে খ্রিস্টানদের উপর নিপীড়ন বিষয়শ্রেণী:অটোমান সাম্রাজ্যে গণহত্যা বিষয়শ্রেণী:মুসলিমদের দ্বারা নিপীড়ন বিষয়শ্রেণী:এশিয়ায় পরিকল্পিত গণহত্যা
থাম্ব|সিসারো মোরায়েস সিসারো মোরায়েস (, ১৩ নভেম্বর ১৯৮২) একজন ব্রাজিলীয় ত্রিমাত্রিক নকশাকার, যিনি ফরেনসিক ক্ষেত্রে মুখের পুনর্গঠন করা এবং মানুষ ও পশুর কৃত্রিম অঙ্গের নকশা তৈরী ও মডেলিং এর বিশেষজ্ঞ।   অসংখ্য ধার্মিক এবং ঐতিহাসিক ব্যক্তিত্ব যেমন সেন্ট অ্যান্থনি পাডুয়া, সেন্ট ভ্যালেনটাইন, লর্ড অফ সিপন -এর মুখমন্ডলের পুনর্গঠন এবং “যীশু খ্রীষ্টের” নকশা তৈরীর কৃতিত্ব তার।   পশুচিকিত্সা ক্ষেত্রে তিনি ডিজিটাল পদ্ধতিতে বহু জন্তু যেমন কুকুর, হাঁস, দীর্ঘচঁচু পাখী, মার্কিন কাকাতুয়া, কচ্ছপের কৃত্রিম অঙ্গের নকশা ও মডেল তৈরী করেছেন।    তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় নকশাকার বিষয়শ্রেণী:ফরেনসিক শিল্পী
ঠাকুরগাঁও বিমানবন্দর বাংলাদেশের ঠাকুরগাঁও জেলার মাদারগঞ্জে অবস্থিত একটি বিমানবন্দর। এটি সরকারি ও সামরিক কাজে ব্যবহৃত হয়।  ইতিহাস বিমানবন্দরটি ১৯৪০ সালে ৫৫০ একর জমির উপর প্রতিষ্ঠিত হয়। ১৯৬৫ সালে ভারত-পাক যুদ্ধের সময় ভারতীয় বিমান বাহিনী এখানে হামলা চালালে বিমানবন্দরের রানওয়েটি ব্যাপকভাবে ক্ষতিগ্রস্ত হয়।  এই বিমানবন্দরটি ১৯৭৭ সালে সংস্কার করা হয়, ও কয়েক বছর এখানে কিছু বাণিজ্যিক ফ্লাইট পরিচালিত হয়। আগ্রহের অভাব এবং যাত্রী সংখ্যা কমে যাওয়ার কারণে বিমানবন্দরের কার্যক্রম থেমে যায় এবং ১৯৮০ সালে পরিত্যক্ত হয়। বিমানবন্দরটি বর্তমানে চালু নেই ও এখানে কোন বাণিজ্যিক বিমান চলাচল করে না।   আরও দেখুন   বাংলাদেশের বিমানবন্দরের তালিকা   তথ্যসূত্র    বহিঃসংযোগ    Landings.com সাইটে ঠাকুরগাঁও বিমানবন্দরের পরিসংখ্যান  বিষয়শ্রেণী:রংপুর বিভাগের বিমানবন্দর বিষয়শ্রেণী:ঠাকুরগাঁও জেলা বিষয়শ্রেণী:ঠাকুরগাঁও সদর উপজেলা
সৌরেন বসু (২৫ জুন, ১৯২৪-১৭ আগস্ট ১৯৯৭) একজন বাঙালি কমিউনিস্ট বিপ্লবী এবং ভারতের নকশাল আন্দোলনের একজন নেতৃত্বদানকারী ব্যক্তিত্ব। ১৯৬৭ সালে ভারতের কমিউনিস্ট পার্টি (মার্কসবাদী)- এর কংগ্রেস সম্মেলনে তিনি সম্মেলন কেন্দ্রে মাও সেতুংয়ের একটি প্রতিকৃতির অনুপস্থিতি নিয়ে প্রশ্ন তুলেছিলেন। যখন ভারতের কমিউনিস্ট পার্টি (মার্কসবাদী-লেনিনবাদী) গঠিত হয়, তখন তিনি নতুন দলে যোগ দেন। পার্টি অভ্যন্তরে তিনি ভাদু দা নামে পরিচিত ছিলেন।  সৌরেন বসু চীনে ভ্রমণ করেন এবং তিনি ছিলেন সেইসব খুব কম সংখ্যক ভারতীয় মাওবাদীদের মধ্যে অন্যতম যারা চীনা নেতৃত্বের সাথে সরাসরি বৈঠক করেন। তিনি যখন ভারত ফিরে আসেন, তখন তিনি সিপিআই (এমএল) এর লাইনের প্রতি চীনা নেতাদের দ্বারা উত্থাপিত সমালোচনা উপস্থাপন করেন, কিন্তু তার মতামত সিপিআই (এমএল) নেতা চারু মজুমদার কৃত রণকৌশল দ্বারা কোণঠাসা হয়েছিল। চৌ এন-লাইয়ের সাথে তার কথোপকথনটি একটি পুস্তিকা আকারে প্রকাশিত হয়েছিলো। ১৯৭৯ সালে দীর্ঘদিন কারাবাসের পর তিনি মুক্তি পান।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:পশ্চিমবঙ্গের বিপ্লবী বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:ভারতীয় সাম্যবাদী বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:১৯৯৭-এ মৃত্যু
কসমস ১৫৪ (; অর্থ: কসমস ১৫৪), যা এল-১ নং. ২পি নামেও পরিচিত, হলো মহাশূন্যে অনুসন্ধানের জন্য ১৯৬৭ সালে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়।   উৎক্ষেপণ   কসমস ১৫৪-কে একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে উৎক্ষেপণ করা হয়। মহাকাশযানটিকে ১৯৬৭ সালের ৮এপ্রিল তারিখের ০৯:০৭:০০ জিএমটিতে উৎক্ষেপণ করা হয়।   অভিযানের বিবরণ  কসমস ১৫৪'কে  অনুভূ এবং  অপভূ, ৫১.৬° নতি-প্রবণতা এবং ৮৮.৫ মিনিটের কক্ষপথ আবর্তনের সময়কাল সহ একটি নিম্ন পৃথিবীর কক্ষপথে স্থাপন করা হয়। এটি ১৯৬৭ সালের ১০ এপ্রিল ধ্বংসপ্রাপ্ত হয়।   আরও দেখুন    ১৯৬৭-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ   বিষয়শ্রেণী:জোন্ড কর্মসূচি বিষয়শ্রেণী:১৯৬৭-এ উৎক্ষিপ্ত মহাকাশযান
এস ইলাভাজাগি, যিনি এস ইলাভাজাকি নামেও পরিচিত, (জন্ম ১৯৮৪) তিনি হলেন একজন ভারতীয় যিনি দুবার ক্যারাম বিশ্বকাপ জিতেছেন। তিনি এ. মারিয়া ইরুদয়ামের পর তামিলনাড়ু রাজ্য থেকে আন্তর্জাতিক পর্যায়ে ভারতের প্রতিনিধিত্বকারী সেরা ক্যারাম খেলোয়াড়দের একজন হিসেবে বিবেচিত হন।   জীবনী  এস. ইলাভাজাগি ১৯৮৪ সালে চেন্নাইয়ের ব্যাসারপাদিতে একটি দরিদ্র পরিবারে জন্মগ্রহণ করেন। তাঁর বাবা এ. ইরুদয়রাজ, একজন দৈনিক মজুরি উপার্জনকারী অটোরিকশা চালক (মোটর চালিত মাছের গাড়ি) এবং তাঁর মা সেলভি একজন গৃহিণী। তিনি তাঁর পরিবারের তিন বোনের মধ্যেও বড়।   খেলোয়াড় জীবন  ইলাভাজাগির প্রথম প্রশিক্ষক ছিলেন তাঁর বাবা ইরুদয়রাজ। এরপর তিনি প্রথমে বি বাঙ্গারবাবুর অধীনে এবং তারপর পি আনন্দনের অধীনে প্রশিক্ষণ নেন। ইলাভাজাগি তিরুভাল্লুর জেলা ক্যারাম অ্যাসোসিয়েশনের সদস্য এবং ক্যারাম ওয়ার্ল্ড চ্যাম্পিয়নশিপ, এশিয়ান চ্যাম্পিয়নশিপে ভারতের প্রতিনিধিত্ব করেছেন। তিনি ২০০৮ সালের ভারতীয় জাতীয় ক্যারাম চ্যাম্পিয়নশিপ ফাইনালে প্রাক্তন বিশ্ব চ্যাম্পিয়ন রশ্মি কুমারীকে হারিয়েছিলেন। খেলাটি চেন্নাইয়ে অনুষ্ঠিত হয়েছিল।   একই বছরে, তিনি ২০০৮ ক্যারাম বিশ্ব চ্যাম্পিয়নশিপে অংশগ্রহণ করেন এবং ফাইনালে পি. নির্মলাকে ২৫ - ১১, ২৫ - ১১ পয়েন্টে পরাজিত করে মহিলাদের একক বিভাগে বিশ্ব চ্যাম্পিয়ন হন। ইলাভাজাগি ফাইনালে ওঠার পথে সেমিফাইনালে রশ্মি কুমারীকে পরাজিত করেছিলেন। ২০০৮ সালে ক্যারাম বিশ্বকাপের আগে তিনি রিজার্ভ ব্যাঙ্ক অফ ইন্ডিয়ার অবসরপ্রাপ্ত অফিসার কে. বিজয়লের কাছ থেকে আর্থিক সহায়তা পেয়েছিলেন।  তিনি ২০১২ ক্যারাম ওয়ার্ল্ড চ্যাম্পিয়নশিপেও প্রতিদ্বন্দ্বিতা করেছিলেন এবং মহিলাদের একক ফাইনালে রশ্মি কুমারীর কাছে পরাজিত হয়ে রানার্স-আপ হয়েছিলেন। তিনি রশ্মি কুমারীর সাথে মহিলাদের ডাবলস শিরোপা জিতেছিলেন।    ব্যক্তিগত জীবন  একজন পেশাদার ক্যারাম খেলোয়াড় হওয়ার পর, ইলাভাজাগি নিশ্চিত করেছিলেন যে তাঁর বোনেরা যেন শিক্ষিত হতে পারেন। তাঁর দুই বোনই এখন স্বনামধন্য বিশ্ববিদ্যালয় থেকে স্নাতক। ইলাভাজাগি বিয়ে করেছেন শক্তিভেলকে, যিনি একজন জাতীয় স্তরের ক্যারাম চ্যাম্পিয়নও। বর্তমানে তিনি তাঁর সঙ্গেই অনুশীলন করেন।  তথ্যসূত্র   বিষয়শ্রেণী:তামিলনাড়ুর নারী ক্রীড়াবিদ বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:চেন্নাইয়ের ক্রীড়াবিদ বিষয়শ্রেণী:তামিল ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
বাসেল খারতাবিল (১৯৮১ - ২০১৫) (), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, যিনি উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে।  প্রারম্ভিক জীবন বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষণায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দণ্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে।   মুক্তির দাবী  বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন।   মৃত্যু  ২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়।   সম্মান    তথ্যসূত্র   বিষয়শ্রেণী:উইকিপিডিয়া ব্যক্তি বিষয়শ্রেণী:১৯৮১-এ জন্ম বিষয়শ্রেণী:২০১৫-এ মৃত্যু বিষয়শ্রেণী:সিরীয় কম্পিউটার প্রোগ্রামার বিষয়শ্রেণী:কপিরাইট কর্মী বিষয়শ্রেণী:দামেস্কের ব্যক্তি বিষয়শ্রেণী:সিরীয় ব্লগার বিষয়শ্রেণী:ফিলিস্তিনি বংশোদ্ভূত সিরীয় ব্যক্তি বিষয়শ্রেণী:মেধাস্বত্ব কর্মী
থাম্ব|300x300পিক্সেল|পদ্ধতিতে সার্বজনিন ডকুমেন্টেশন ওয়েবসাইট থেকে স্ক্রিনশর্ট(সুডোক) সার্বজনিন ডকুমেন্টেশন পদ্ধতি ( ইংরেজিঃ The système universitaire de documentation or SUDOC) হল ফ্রান্সের বিশ্ববিদ্যালয় ও উচ্চশিক্ষা প্রতিষ্ঠান গুলোর আওতাধীন সকল দস্তাবেজ সনাক্তকরণ, অনুসরণ করা ও পরিচালনা করার একটি পদ্ধতি।  এই পদ্ধতিটিতে প্রায় ১৩ মিলিয়ন রেফারেন্স রয়েছে। শিক্ষার্থী ও গবেষকদের প্রায় ৩৪০০ এরও বেশি ডকুমেন্টেশন সেন্টারে গ্রন্থাগার ও অবস্থান সম্পর্কিত তথ্য অনুসন্ধান করার অনুমতি দেয়।  এটি  (এবিইএস) দ্বারা রক্ষণাবেক্ষণ করা হয়।.   বহিঃসংযোগ      বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
দক্ষিণ কামরূপ মহাবিদ্যালয় (; ) অসমের কামরূপ জেলার অন্তর্গত মির্জার একটি ঐতিহ্যমণ্ডিত শিক্ষানুষ্ঠান। মহাবিদ্যালয়টি গুয়াহাটি বিশ্ববিদ্যালয়ের অধীনস্থ  ।    ইতিহাস ১৯৬১ সনে দক্ষিণ কামরূপ মহাবিদ্যালয় স্থাপন করা হয়। ২০০৫ সনে মহাবিদ্যালটি প্রাদেশীকরন করা হয়।  অবস্থিতি দক্ষিণ কামরূপ মহাবিদ্যালয় কামরূপ জেলার মির্জায় অবস্থিত । লোকপ্রিয় গোপীনাথ বরদলৈ আন্তর্জাতিক বিমানবন্দর থেকে ৬কি:মি: পশ্চিমে মালিয়াটা পাহাড়ের নিকটে  অবস্থিত।  পাঠ্যক্রম দক্ষিণ কামরূপ মহাবিদ্যালয়ে নিমোক্ত পাঠ্যক্রমে শিক্ষা প্রদান করা হয়।  উচ্চতর মাধ্যমিক (কলা ও বিজ্ঞান) স্নাতক ( কলা ও বিজ্ঞান) স্নাতকোত্তর (অসমীয়া) BMC B. VOC  তথ্যসূত্র  বহিঃসংযোগ  https://web.archive.org/web/20180519154843/https://web.archive.org/web/20180519154843/http://dkcollege.in// মহাবিদ্যালয়ের ওয়েবসাইট  বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:গুয়াহাটি বিশ্ববিদ্যালয় বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
সাহেব চট্টোপাধ্যায় একজন ভারতীয় বাঙালি অভিনেতা। তিনি অভিনয় এবং গানের জন্য, বিশেষত রবীন্দ্রনাথ ঠাকুরের গান বা রবীন্দ্র সংগীত, এবং বাংলার বিভিন্ন সিনেমাতে অভিনয়ের জন্য সর্বাধিক পরিচিত। তিনি জি বাংলায় সম্প্রচারিত গোয়েন্দা গিন্নি ধারাবাহিকে ডা. পরিমাল মিত্রের চরিত্রে,  স্টার জলসায় সম্প্রচারিত পটল কুমার গানওয়ালা ধারাবাহিকে সংগীতশিল্পী সুজন কুমার চরিত্রে অভিনয় করেছেন।   চলচ্চিত্রের তালিকা     চলচ্চিত্র  বছরশিরোনাম চরিত্রপরিচালকমন্তব্য২০২৩মিসেস আন্ডারকভারদত্তাবিলাশনির্মল চক্রবর্তীশরৎচন্দ্র চট্টোপাধ্যায়ের উপন্যাস দত্তা অবলম্বনে২০২১হৃদপিন্ড২০১৬লাভ এক্সপ্রেসআনন্দ প্রসাদ গাঙ্গুলীরাজীব কুমার২০১৫যোগযোগ২০১৪বচ্চনডাঃ পার্থ সারথিরাজা চন্দক্যামিওগোগোলের কীর্তিগোগোলের পিতাপম্পি ঘোষ মুখোপাধ্যায়২০১২হেমলক সোসাইটিসৃজিত মুখোপাধ্যায়২০১০০৩৩শুকনো লঙ্কা ২০০৯হিটলিস্ট২০০৮শ্রী চৈতন্য মহাপ্রভু আমুর : শেষের কবিতা রিভিসিটেডঅমিতশুভ্রজিৎ মিত্র২০০৬অন্ধকারের শব্দ২০০৫বাজি   ওয়েব ধারাবাহিক  বছরশিরোনামচরিত্রপরিচালক মন্তব্য২০২০ব্ল্যাক উইডোজরমিজ শেখের   তথ্যসূত্র    বহিঃসংযোগ     বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:ভারতীয় নেপথ্য গায়ক বিষয়শ্রেণী:কলকাতার সঙ্গীতশিল্পী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা
১৬৭৯ সালের মার্চের ইংল্যান্ডের সাধারণ নির্বাচনের ফলে হেবিয়াস কর্পাস পার্লামেন্টের নামকরণ করা হয়। যার নাম রাখা হয় হেবিয়াস কর্পাস অ্যাক্ট, যা এটি ১৬৭৯ সালের মে মাসে প্রণীত হয়েছিল এবং সমস্ত বিষয়কে উপকৃত করে প্রাচীন বিশেষাধিকারমূলক রিটকে সংজ্ঞায়িত ও শক্তিশালী করতে। ১২ জুলাই ১৬৭৯ তারিখে ছুটির সময় এটি বিলুপ্ত হয়। থাম্ব|257x257পিক্সেল| ১৬৭৯ সালের মার্চের সাধারণ নির্বাচনের পর ইংল্যান্ডের সংসদ রাজার ছোট ভাইকে উত্তরাধিকার থেকে সিংহাসনে বসানোর বর্তমান ইস্যুতে, ২১৮ জন সদস্য বর্জন বিলের পক্ষে ছিলেন, যখন ১৩৭ জন বিরোধিতা করেছিলেন। যাইহোক ১৬৭ জন সদস্য মোটেও সংসদে উপস্থিত ছিলেন না, তাই বর্জন সম্পর্কে তাদের দৃষ্টিভঙ্গি অজানা।   তথ্যসূত্র       বহিঃসংযোগ         ১৬৭৯ ১
আবুল হাসান বলতে যাদেরকে বোঝানো হতে পারে;   আবুল হাসান (ক্রিকেটার) –বাংলাদেশী ক্রিকেটার।  আবুল হাসান (কবি) –বাংলাদেশী কবি।  আবুল হাসান যশোরী –একজন মুক্তিযুদ্ধা, মুহাদ্দিস, রাজনীতিক ও ইসলামী চিন্তাবিদ।  আবু হাসান শাহরিয়ার –বাংলাদেশের একজন আধুনিক কবি, সাহিত্যিক ও সাংবাদিক।  আবুল হাসান চৌধুরী –বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী।  আবুল হাসান আলি আল হাসানি নদভি –আন্তর্জাতিক খ্যাতিসম্পন্ন একজন ইসলামিক চিন্তাবিদ, ঐতিহাসিক, লেখক এবং পণ্ডিত ব্যক্তিত্ব।  আবুল হাসান মাহমুদ আলী –বাংলাদেশী রাজনীতিবিদ ও কুটনৈতিক। সাবেক পররাষ্ট্র মন্ত্রী।  আবুল-হাসান আল-মুহাজির –ইসলামিক স্টেট অব ইরাক অ্যান্ড লেভ্যান্টের একজন সরকারী মুখপাত্র হিসেবে দায়িত্ব পালন করছেন।  আবুল হাসান আল উকলিদিসি –আরব গণিতবিদ। তিনি দামেস্ক ও বাগদাদে কর্মরত ছিলেন।  আবুল হাসনাত মোহাম্মদ কামারুজ্জামান –বাংলাদেশের প্রথম স্বরাষ্ট্র মন্ত্রী এবং বাংলাদেশের স্বাধীনতা সংগ্রামের অন্যতম নেতা।